SI APOSTOL PABLO sa atong leksyon karon nag awhag sa tanang sumusunod kang Kristo sa kahiusahan sa pagtoo ug katuyoan. Tungod kay kita gigiyahan man sa sama nga Espirito Santo ubos sa pagmando sa Kapitan sa Kaluwasan, ang tanang tinood nga nasantos kang Kristo gibug-os diha sa atong parehong pagtoo, paglaum ug gugma. (1Corinto 13:13) Matood gayud, gitudloan kita sa kasulatan nga ang marka sa kaumolan sa pamatasan nga atong gipangita mao ang perpektong gugma—kanang gugma nga putli ug dili para sa kaugalingon, “Ako nagapadayon paingon sa dauganan, ngadto sa ganti nga mao ang sa langitnong pagtawag kanato sa Diyos diha kang Kristo Hesus.”—Filipos 3:14